**ОШ „Јосиф Панчић“**

# Критеријуми оцењивања за наставни предмет Хемија

Оцењивање за основу има Правилник о оцењивању ученика у основном образовању и васпитању - „Службени гласник РС” број 34 од 17. маја 2019, у даљем тексту Правилник.

Оцењивање се заснива на прикупљању информација о ученичким постигнућима из различитих извора. Током процеса процењивања ученичких постигнућа прате се све активности ученика: усмена одговарања, активност на часу, самосталан рад, рад у тиму, рад на пројектним задацима, тестови који помажу да се сагледа постигнуће ученика и оствареност исхода.

Током процеса оцењивања бројчаном оценом која улази у просек за извођења закључне оцене према Правилнику, вредноваће се следеће активности ученика:

- усмене провере (једном или више пута у току полугодишта)

- писане провере (две у току полугодишта)

- активност на часу (на основу евиденције током квалификационог периода)

- домаћи задаци (лабораторијске вежбе, одговори на питања, рачунски задаци…)

- лабораторијске вежбе и практичан рад

- истраживачки и пројектни задаци

- предавања, презентације

Лабораторијске вежбе, предавања, презентације, истраживачки и пројектни задаци могу бити у склопу домаћих задатака или као посебна активност.

1. **Критеријум за оцењивње на усменим проверама**

Примењују се критеријуми према Правилнику и очекиваним исходима у оквиру области коју ученик одговара (доступно у посебном документи План наставе и учења хемије у седмом или осмом разреду основне школе).

Врста, ниво и обим знања оцењују се тако да оцену:

* одличан (5) добија ученик који у потпуности показује способност трансформације знања и примене у новим ситуацијама; лако логички повезује чињенице и појмове; самостално изводи закључке који се заснивају на подацима; решава проблеме на нивоу стваралачког мишљења и у потпуности критички расуђује;
* врло добар (4) добија ученик који у великој мери показује способност примене знања и логички повезује чињенице и појмове; самостално изводи закључке који се заснивају на подацима; решава поједине проблеме на нивоу стваралачког мишљења и у знатној мери критички расуђује;
* добар (3) добија ученик који у довољној мери показује способност употребе информација у новим ситуацијама; у знатној мери логички повезује чињенице и појмове; већим делом самостално изводи закључке који се заснивају на подацима и делимично самостално решава поједине проблеме; у довољној мери критички расуђује;
* довољан (2) добија ученик чија знања, која је остварио, су на нивоу репродукције, уз минималну примену; у мањој мери логички повезује чињенице и појмове и искључиво уз подршку наставника изводи закључке који се заснивају на подацима; понекад је самосталан у решавању проблема и у недовољној мери критички расуђује;
* недовољан (1) добија ученик који знања која је остварио нису ни на нивоу препознавања и не показује способност репродукције и примене; не изводи закључке који се заснивају на подацима; критички не расуђује;

1. **Критеријум за оцењивање писмених провера ученика:**

**2.1 Иницијално тестирање**

Процењивање постигнућа ученика почиње иницијалним проценом нивоа знања и умења (према могућностима и вештина) на коме се ученика налази на почетку школске године.

Оцене са иницијалног тестирања се не уносе у дневник рада, већ се процењује проценат тачно урађених задатака и исти анализира са ученицима. У виду смајлића се бележи код сваког ученика успешност тачно урађених задатака.

**2.2 Тестови и контролни задаци**

Планиране су по две писмене провере ученика у току полугодишта.

Критеријум приликом оцењивања тестова:

|  |  |  |
| --- | --- | --- |
| Оцена 5 | ≥ 85% | од 85 % до 100% тачних одговора |
| Оцена 4 | ≥ 70% | од 70 % до 84 % тачних одговора |
| Оцена 3 | ≥ 50% | од 50 % до 69% тачних одговора |
| Оцена 2 | ≥ 30% | од 30 % до 49 % тачних одговора |
| Оцена 1 | 0% - 30% | од 0 % до 29% тачних одговора |

Тестови су усклађени са очекиваним исходима учења хемије у оквиру области/наставне теме која се проверава и усмерени су ка остваривању стандарда ученичких постигнућа за крај основног образовања.

Уколико у разреду предају два или више наставника тестови треба да буду исти или упоредиви тј. да се питања и задаци у тестовима односе на исте исходе и стандарде.

Оцене се уносе у електронски дневник и педагошку свеску.

**2.3 Писмене провере у трајању до 15 минута.**

Односе се на мање делове градива и за циљ имају успешно савладавање и сагледавање ширих тема. Процена треба да садржи препоруку за даље напредовање и корекције у планираном начину рада на часовима. Евиденција се води у педагошкој свесци. По договору са ученицима више оваквих провера може резултирати оценом која се уноси у електронски дневник рада.

1. **Критеријум за оцењивње активности и нагажовање на часу**

Активност и ангажовање на часу подразумева усмену активност ученика при обради и понављању…, учествовање у току демонстрационих огледа (запажање, извођење закључка…) активност у току извођења лабораторијских вежби (групног рада ученика).

Евиденција о активностима ученика током полугодишта води се у педагошкој свесци наставника. Ученику се дају препоруке за даље напредовање.

На крају квалификационог периода оцена се уноси у електронски дневник рада.

* Оценом 5 оцењује се ученик који показује изузетну самосталност уз изузетно висок степен активности и ангажовања (показује иницијативу и заинтересованост на часовима, поставља смислена питања у вези теме, одговара на питања, уочава везе између појмова, тематских целина, хемије и других предмета, решава задатке…)
* Оценом 4 оцењује се ученик који показује велику самосталност и висок степен активности и ангажовања (одговара на постављена питања али не одговара и не поставља питања која се односе на повезивање хемијских појмова)
* Оценом 3 оцењује се ученик који показује делимични степен активности и ангажовања (понекад поставља питања, одговара на позната постављена питања)
* Оценом 2 оцењује се ученик који показује мањи степен активности и ангажовања. (одговара на позната постављена питања када су њему упућена, не поставља питања, прати разговор тек када је опоменут)
* Оценом 1 оцењује се ученик који не показује интересовање за учешће у активностима, нити ангажовање (не прати о чему се разговара, не одговара на питања током читавог квалификационог периода, не поставља питања)

1. **Критеријум за оцењивње домаћих задатака**

Обавезан домаћи задатак из хемије је одговорити на питања и решити задатке у радној свесци после сваке лекције у року од седам дана од обраде лекције. Током полугодишта ученици могу добити до два посебна домаћа задатка која улазе у оцену.

Вреднују се редовност и самосталност у изради као и тачност урађених домаћих задатака. Оцена укључује домаће задатке од претходног прегледања, рад на отклањању претходно уочених недостатака током претходног сумативног и/или формативног оцењивања домаћих задатака.

Оцене се уносе у радну свеску и педагошку документацију, а на крају првог и на крају другог полугодишта по једна оцена у електронски дневник (на основу аритметичке средине уколико је било више оцена током полугодишта).

|  |  |
| --- | --- |
| Оцена 5 | од 90 % до 100% |
| Оцена 4 | од 75 % до 89% |
| Оцена 3 | од 60 % до 74% |
| Оцена 2 | од 30% до 59% |
| Оцена 1 | од 0% до 29% |

Пример:

Оцена 5 за 7 и 8 урађених домаћих задатака

Оцена 4 за 6 урађених домаћих задатака

Оцена 3 за 5 урађених домаћих задатака

Оцена 2 за 3, 4 урађених домаћих задатака

Оцена 1 за 0 - 2 урађена домаћа задатка

1. **Критеријуми оцењивања лабораторијских вежби, предавања, презентација, истраживачких и пројектних задатака**

Оцењивање се изводи на основу унапред договорених правила за рад, обликовање, оригиналности идеја, ангажовања током рада, излагања, повезивање рада са хемијским појмовима и осталим научним дисциплинама и сл.

Оцена може бити самостална и уноси се у електронски дневник или може бити у обухваћена оценом за активност и ангажовање ученика или оценом за домаће задатке.

1. **Закључна оцена**

Закључна оцена се изводи према Правилнику.

Наставници хемије:

мр Миомир Ранђеловић

Тамара Проданов